ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
নাগরিকদের জন্য মতবিনিময় প্লাটফর্ম “কোভিড ইন্ডিয়া সেবা”র সূচনা করলেন ড. হর্ষ বর্ধন
নতুন দিল্লি, ২১ এপ্রিল, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ড. হর্ষ বর্ধন বিশ্বজুড়ে কোভিড – ১৯ মহামারীর পরিপ্রেক্ষিতে আজ“কোভিড ইন্ডিয়া সেবা” নামে একটি প্লাটফর্মের সূচনা করেছেন। এই প্লাটফর্মের মাধ্যমে লক্ষ লক্ষ ভারতীয় কোভিড – ১৯ এর বিষয়ে সরাসরি মতবিনিময় করতে পারবেন। নাগরিকদের বিভিন্ন প্রশ্নের উত্তর, স্বচ্ছভাবে বৈদ্যুতিন প্রক্রিয়ায় দেবার উদ্দেশেই এই উদ্যোগ নেওয়া হয়েছে। জনসাধারণ @CovidIndiaSeva –য় তাদের প্রশ্ন রাখবেন এবং এখানেই তাদের জিজ্ঞাসার উত্তরও পাওয়া যাবে। এই কাজে একটি ড্যাশবোর্ডের ব্যবস্থা থাকবে, যেখানে পুরো প্রক্রিয়াটির নজরদারী চলবে।
ড. হর্ষ বর্ধন, এই প্লাটফর্মের সূচনা করে বলেন, সরকার এবং নাগরিকদের মধ্যে মতবিনিময় ও তথ্যের আদান – প্রদানের জন্য ট্যুইটার একটি গুরুত্বপূর্ণ প্লাটফর্ম। #IndiafightsCorona-এর মাধ্যমে সামাজিক দূরত্ব সংক্রান্ত নানা বিষয়ে প্রচার চালানো হয়েছে। সরকার, কোভিড – ১৯ এর বিষয়ে কি কি পদক্ষেপ গ্রহণ করেছে, সেগুলি যেমন ‘করোনা ইন্ডিয়া সেবা’ থেকে মানুষ জানতে পারবেন, একইভাবে যদি কারোর শরীরে কোভিড – ১৯ এর লক্ষণ দেখা যায়, সেক্ষেত্রে তিনি কি করবেন, সেই প্রশ্নের উত্তরও এখান থেকে পাওয়া যাবে।
ট্যুইটারের ভারত এবং দক্ষিণ এশিয়ার পাবলিক পলিসি ডিরেক্টর শ্রীমতী মহিমা কাউল @misskaul এই প্লাটফর্মের সূচনার সময় জানান, করোনা মহামারীর মোকাবিলার এই গুরুত্বপূর্ণ সময়ে সরকার এবং জনসাধারণের মধ্যে যোগাযোগ রক্ষার ক্ষেত্রে তাঁরা অত্যাবশক পরিষেবাটি দিয়ে আসছেন। মন্ত্রক, গত ৩ মাস ধরে কোভিড – ১৯ এর মোকাবিলায় কৌশলগত তথ্যের আদান - প্রদান করে আসছে। বৈদ্যুতিন এবং মূদ্রণ মাধ্যমের পাশাপাশি সামাজিক মাধ্যমেও জনসচেতনতা গড়ে তোলার লক্ষ্যে ব্যাপক প্রচার চালানো হচ্ছে। এর ফলে শারীরিক দূরত্ব বজায় রাখা, ঘন ঘন হাত ধোয়া এবং হাঁচি, কাশির সময় কি কি করা উচিত, সেবিষয়ে সকলের মধ্যে স্পষ্ট ধারণা তৈরি হয়েছে।
আপনিও চাইলে @CovidIndiaSeva –তে কোভিড – ১৯ সংক্রান্ত যে কোনো প্রশ্ন করতে পারেন। কর্তৃপক্ষ যথাযথ তথ্যসহ ট্যুইটে আপনার প্রশ্নের জবাব দেবেন। এক্ষেত্রে প্রশ্ন করার সময়, কোনো ব্যক্তিগত তথ্য জানতে চাওয়া হবে না।
(CG/CB/SFS
উপ-রাষ্ট্রপতিরসচিবালয়
ভারতের প্রাক্তন প্রধানমন্ত্রী শ্রী অটল বিহারী বাজপেয়ীর প্রয়াণে শোক প্রকাশ উপ-রাষ্ট্রপতির
নয়াদিল্লি, ১৬ আগস্ট, ২০১৮
প্রাক্তন প্রধানমন্ত্রী শ্রী অটল বিহারী বাজপেয়ীর প্রয়াণে শোক প্রকাশ করেছেন উপ-রাষ্ট্রপতি শ্রী এম ভেঙ্কাইয়া নাইডু। এক বার্তায় তিনি জানিয়েছেন যে, আজ সকালেই তিনি শ্রী বাজপেয়ীকে দেখে এসেছেন। কিন্তু এত দ্রুত তাঁর এই অন্তিম মুহূর্তের কথা তিনি কল্পনাতেও আনতে পারেননি। স্বাধীনোত্তর ভারতবর্ষে শ্রী বাজপেয়ী ছিলেন বলিষ্ঠতম নেতৃবৃন্দের অন্যতম।
উপ-রাষ্ট্রপতির শোকবার্তার বয়ানটি এখানে তুলে ধরা হ’ল –
“শ্রী অটলজি আর নেই – একথা জেনে আমি মর্মাহত। আজ সকালেই আমি তাঁকে দেখে এসেছি। কিন্তু এত দ্রুত তাঁর এই অন্তিম মুহূর্তের কথা আমি কল্পনাও করতে পারিনি।
গণতন্ত্র ও সুপ্রশাসনকে শক্তিশালী করে তুলতে তাঁর অবদান ছিল অপরিসীম। বিরল ব্যক্তিত্বের আকর্ষণ ও কর্মদক্ষতার বলে ২৩টি দল নিয়ে গঠিত এক কোয়ালিশন’কে তিনি সাফল্যের সঙ্গেই নেতৃত্ব দিয়েছিলেন।
দেশে যোগাযোগ বিপ্লবের জনক হিসাবে তিনি স্মরণীয় হয়ে থাকবেন। ভারতরত্ন শ্রী অটল বিহারী বাজপেয়ীর গুণাবলীর মধ্যে ছিল - ব্যক্তিত্ব, বাগ্মিতা, কর্তব্য নিষ্ঠা ও মৈত্রী ভাবনার এক বিরল সমাহার। তাঁর নেতৃত্বের এই গুণাবলীর জন্য ভবিষ্যতেও তিনি চিরস্মরণীয় হয়ে থাকবেন”।
CG/SKD/SB…
(Visitor Counter : 84
কেন্দ্রীয়মন্ত্রিসভা
নতুন দিল্লীতে এইমস-এর মাস্টার প্ল্যান বাস্তবায়নে কেন্দ্রীয় মন্ত্রিসভার অনুমোদন
নয়াদিল্লি, ২৮ ফেব্রুয়ারী,২০১৯
নতুন দিল্লীতে এইমস-এর মাস্টার প্ল্যান বাস্তবায়নে অনুমোদন মিললো কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এ সংক্রান্ত প্রস্তাব মঞ্জু করা হয়। এইমস–কে বিশ্বমানের স্বাস্হ্য বিশ্ববিদ্যালয় হিসেবে গড়ে তুলতে এই উদ্যোগ নেওয়া হয়েছে।
· আগামী ২০ বছরের মধ্যে খালি এবং অতিরিক্ত জমি কাজে লাগিয়ে এইমস-এ উন্নয়ন ও পুর্নগঠনের জন্য এই মাস্টার প্ল্যান কার্যকর করা হবে।
· দিল্লীর এইমস-এ পরিকাঠামোগত উন্নয়নেরও প্রস্তাব দেওয়া হয়েছে এই মাস্টার প্ল্যানে। রোগী পরিষেবা, প্রশিক্ষণ, গবষণা, প্রশাসনিক এবং আনুষাঙ্গিক পরিষেবার জন্য পূর্ব আনসারি নগর  ক্যাম্পাস এবং বাসস্হানের সুবিধার্থে পূর্ব আনসারি নগর  ক্যাম্পাস থেকে ট্রমা সেন্টার সম্প্রসারণ  ক্যাম্পাস স্হাপনেরও প্রস্তাবও রয়েছে এই মাস্টার প্ল্যানে।
এই প্রকল্পের উদ্দেশ্যই হল এক ক্যাম্পাসের মধ্যেই রোগীদের সব রকম অত্যাধুনিক চিকিৎসা পরিষেবা প্রদান করা।
CG/SS/NS
(Visitor Counter : 36
আয়ুষ
জাতীয় আয়ুষ মিশন এবং আয়ুষ স্বাস্থ্য ও কল্যাণ কেন্দ্রগুলির কার্যক্রম পর্যালোচনা কেন্দ্রীয় আয়ুষ মন্ত্রী'র
নয়াদিল্লী, ৩১ জুলাই, ২০২০
কেন্দ্রীয় আয়ুষ মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী শ্রীপাদ ইয়েস নায়েক বৃহস্পতিবার  কেন্দ্রীয় আয়ুষ মন্ত্রকের আওতাধীন জাতীয় আয়ুষ মিশন এবং আয়ুষ স্বাস্থ্য ও কল্যাণ কেন্দ্রগুলির কাজের অগ্রগতি পর্যালোচনা করেছেন।
এই উপলক্ষ্যে শ্রী নায়েক জাতীয় আয়ুষ মিশনের একটি ওয়েব পোর্টালও চালু করেছেন। এই ওয়েব পোর্টালের মাধ্যমে রাজ্যের আয়ুষ বিষয়ে বার্ষিক পরিকল্পনা, কত টাকা খরচ হয়েছে তার শংসাপত্র, কাজের অগ্রগতির বিষয়ে প্রতিবেদন ইত্যাদি অনলাইন মোডে মন্ত্রকের কাছে জমা দেওয়া যাবে। এতে কাজের ক্ষেত্রে স্বচ্ছতা যেমন আসবে তেমনি অগ্রগতিও সম্ভবপর হবে। এদিন কেন্দ্রীয় মন্ত্রী আয়ুষ স্বাস্থ্য ও কল্যাণ কেন্দ্র প্রতিষ্ঠার জন্য একটি কার্যনির্বাহী নির্দেশিকা সহ ৪টি বইও প্রকাশ করেন।
ওয়েবিনারের মাধ্যমে ১৫টি রাজ্যের স্বাস্থ্য/আয়ুষ মন্ত্রীরা সংশ্লিষ্ট রাজ্যের আয়ুষ স্বাস্থ্য কল্যাণ কেন্দ্রগুলির কাজের অগ্রগতির বিষয়ে বিভিন্ন মতামত ভাগ করে নেন কেন্দ্রীয় মন্ত্রীর সঙ্গে। জাতীয় আয়ুষ মিশনের আওতায় অনুমোদিত কর্মকান্ডের অগ্রগতির বিষয়ে যথাযথ সাহায্য করার পাশাপাশি আয়ুষ স্বাস্থ্য ও কল্যাণ কেন্দ্র চালু করার বিষয়ে সাহায্য করা হবে বলে কেন্দ্রীয় মন্ত্রীকে আশ্বাসও দেন রাজ্যে স্বাস্থ্য/আয়ুষ মন্ত্রীরা।
অনুষ্ঠানে কেন্দ্রীয় মন্ত্রী এই আয়ুষ স্বাস্থ্য ও কল্যাণ ও কেন্দ্রগুলির প্রতিষ্ঠা করা এবং প্রাথমিক স্বাস্থ্য পরিষেবাকে আরও দৃঢ় করার আহ্বান জানিয়েছেন। তিনি জাতীয় আয়ুষ মিশন এবং আয়ুষ স্বাস্থ্য ও কল্যাণ কেন্দ্রগুলির আওতায় অনুমোদিত কাজের অগ্রগতির বিষয়ে গুরুত্ব আরোপ করেন। কেন্দ্রীয় মন্ত্রী বলেন, সাধারণ মানুষের কাছে এই পরিষেবা আরও পৌঁছে দেওয়ার প্রয়োজন রয়েছে। অনুষ্ঠানে বিভিন্ন রাজ্য ও কেন্দ্রশাসিত অঞ্চলের স্বাস্থ্য/আয়ুষ মন্ত্রীরা ছাড়াও মন্ত্রকের প্রধান সচিব/সচিবরাও যোগ দিয়েছিলেন। কেন্দ্রীয় আয়ুষ মন্ত্রকের সচিব রাজেশ কোটিচা জানিয়েছেন, আয়ুষ স্বাস্থ্য ও কল্যাণ কেন্দ্রগুলির জন্য সংশ্লিষ্ট রাজ্য ও কেন্দ্রশাসিত অঞ্চলগুলিতে যে অর্থ বরাদ্দ করা হয়েছে তা সময়মতো সদ্ব্যবহার করা প্রয়োজন। জনস্বাস্থ্য পরিষেবা ক্ষেত্রে এই আয়ুষ স্বাস্থ্য ও কল্যাণ কেন্দ্রগুলির ওপর আরও জোর দেওয়া প্রয়োজন বলেও তিনি জানান।
(CG/SS/NS
প্রধানমন্ত্রীরদপ্তর
জার্মানীর চ্যান্সেলর নির্বাচিত হওয়ার জন্য ওলাফ স্কোলজ-কে অভিনন্দন জানিয়েছেন প্রধানমন্ত্রী
নয়াদিল্লি, ০৯ ডিসেম্বর, ২০২১
প্রধানমন্ত্রী শ্রী নরেন্দ্র মোদী জার্মানীর চ্যান্সেলর নির্বাচিত হওয়ার জন্য ওলাফ স্কোলজ-কে অভিনন্দন জানিয়েছেন।
এক ট্যুইটে প্রধানমন্ত্রী বলেছেন, “জার্মানীর চ্যান্সেলর হিসাবে নির্বাচিত হওয়ার জন্য @ওলাফস্কোলজ-কে আমার আন্তরিক অভিনন্দন। আমি ভারত ও জার্মানীর মধ্যে কৌশলগত অংশীদারিত্ব আরও শক্তিশালী করে তোলার জন্য ঘনিষ্ঠভাবে কাজ করতে উন্মুখ”।
CG/SS/SB
(
প্রধানমন্ত্রীরদপ্তর
প্রধানমন্ত্রী প্রথম জাতীয় প্রশিক্ষণ কনক্লেভের উদ্বোধন করেছেন
নয়াদিল্লি, ১১ জুন, ২০২৩
প্রধানমন্ত্রী শ্রী নরেন্দ্র মোদী নতুন দিল্লির প্রগতি ময়দানে আন্তর্জাতিক প্রদর্শনী ও সম্মেলন কেন্দ্রে প্রথম জাতীয় প্রশিক্ষণ কনক্লেভের উদ্বোধন করেছেন।
অনুষ্ঠানে প্রধানমন্ত্রীর ভাষণ ছিল সমৃদ্ধশালী রাজনৈতিক ও প্রশাসনিক অভিজ্ঞতা থেকে উদ্ভুত ঘটনার বিশ্লেষণ। ভাষণে তিনি সরকারি কাজের সেবার দিক, সাধারণ মানুষের আশা-আকাঙ্খা বাস্তবায়ন, নিয়মের বেড়াজাল ভাঙা, প্রতিষ্ঠানে প্রত্যেক ব্যক্তির অভিজ্ঞতাকে কাজে লাগানো, জনভাগিদারি গুরুত্ব, নতুন উদ্যমের মতো দিকগুলির গুরুত্বের ওপর জোর দেন। তিনি আরও বলেন যে প্রশিক্ষণ মডিউলগুলি এমনভাবে তৈরি ও বিকাশ সাধন করা উচিত যাতে এই দিকগুলি সরকারি কর্মকর্তাদের মধ্যে অন্তর্ভুক্ত হয়।
পূর্বে মুখ্যমন্ত্রী এবং পরবর্তীতে প্রধানমন্ত্রী হিসেবে দায়িত্ব পালনের অভিজ্ঞতা নিয়ে আলোচনা প্রসঙ্গে প্রধানমন্ত্রী শ্রী নরেন্দ্র মোদী জানান, সরকারে কখনই মেধাবী, একনিষ্ঠভাবে কাজ এবং প্রতিশ্রুতিবদ্ধ আধিকারিকের অভাব নেই। তিনি বলেন, সেনাবাহিনীর প্রতিষ্ঠান যেমন জনসাধারণের চোখে অনবদ্য বিশ্বাসযোগ্যতা তৈরি করেছে, তেমনই সরকারি ব্যবস্থাপনার প্রতি জনগণের আস্থা আরও বৃদ্ধি করা সকল সরকারি কর্মচারীদের দায়িত্ব।
প্রধানমন্ত্রী জানান, প্রশিক্ষণের মাধ্যমে সম্পূর্ণ সরকারি দৃষ্টিভঙ্গী তৈরি করা উচিত। তিনি বলেন, কর্মকর্তাদের দক্ষ করে তুলতে সব রকম প্রয়াস চালাতে হবে। তিনি আরও বলেন, পূর্বে যেখানে প্রশিক্ষণ প্রতিষ্ঠানগুলিতে বদলিকে শাস্তিমূলক বদলি হিসেবে দেখা হত, এখন তা পরিবর্তিত হচ্ছে। তিনি জানান, প্রশিক্ষণ প্রতিষ্ঠানগুলি সবচেয়ে গুরুত্বপূর্ণ স্থানগুলির মধ্যে একটি। কারণ সেখানে তারা বহু দশক ধরে সরকারে কর্মরত কর্মীদের প্রশিক্ষণ দিয়ে থাকেন।
প্রধানমন্ত্রী সরকারি কাজে অভিজ্ঞ ব্যক্তি খুঁজে বের করার জন্য কর্মকর্তাদের নিয়মের বেড়াজাল কাটিয়ে ওঠার আহ্বান জানিয়েছেন। তিনি বলেন, প্রশিক্ষণের মাধ্যমে প্রতিটি সরকারি কর্মচারীর মধ্যে জনভাগিদারির গুরুত্ব আরোপ করা উচিত। স্বচ্ছ ভারত মিশন, উচ্চাকাঙ্খী জেলা কর্মসূচী, অমৃত সরোবর এবং বিশ্বে ডিজিটাল লেনদেনে ভারতের উল্লেখযোগ্য সাফল্যের কৃতিত্ব অর্জনে জন ভাগিদারি গুরুত্বের ওপর জোর দেন তিনি।
প্রধানমন্ত্রী বলেন, প্রতিটি স্তরে ও প্রত্যেকের জন্য প্রশিক্ষণ প্রয়োজন। এজন্যই iGOT কর্মযোগী প্ল্যাটফর্ম নিয়ে আসা হয়েছে, কারণ এখানে প্রত্যেকের প্রশিক্ষণের সুযোগ রয়েছে। iGOT কর্মযোগীতে নথিভুক্তিকরণের সংখ্যা ১০ লক্ষ ছাড়িয়ে যাওয়ার অর্থ এই ব্যবস্থাপনার প্রতি আস্থা রয়েছে। তিনি আরও জানান, কর্মযোগী মিশন সরকারি কর্মীদের আরও পেশাদারী মনোভাব ও দৃষ্টিভঙ্গী গড়ে তুলতে সাহায্য করেছে।
শ্রী মোদী দিনভর আলোচনার জন্য এই কনক্লেভে সকল অংশগ্রহণকারীদের শুভেচ্ছা জানান এবং তাঁদের পরামর্শ দেন যে, তাঁরা এমন কার্যকরী বিষয় নিয়ে আসবেন যা দেশে প্রশিক্ষণ পরিকাঠামো উন্নত করতে সাহায্য করবে। মাঝে মাঝে এ ধরণের কনক্লেভ আয়োজনে একটি প্রাতিষ্ঠানিক ব্যবস্থা তৈরি করার পরামর্শ দেন প্রধানমন্ত্রী।
CG/SS/NS …
(
বৈদ্যুতিন ও তথ্যপ্রযুক্তি মন্ত্রক
দেশে প্রথম ইন্টারনেট গভর্ন্যান্স ফোরাম আয়োজিত হবে
নতুন দিল্লি, ৯ আগস্ট, ২০২১
কেন্দ্রীয় ইলেক্ট্রনিক্স ও তথ্য প্রযুক্তি মন্ত্রকের ন্যাশনাল ইন্টারনেট এক্সচেঞ্জ অফ ইন্ডিয়া -র কার্যনির্বাহী আধিকারিক তথা ইন্ডিয়া ইন্টারনেট গভর্ন্যান্স ফোরাম ২০২১ -এর কো-অডিনেশন কমিটির চেয়ারম্যান শ্রী অনীল কুমার জৈন আজ এক সাংবাদিক সম্মেলনে ইন্ডিয়া ইন্টারনেট গভর্ন্যান্স ফোরাম -২০২১ এর সূচনার কথা ঘোষণা করছেন। আগামী ২০ অক্টোবর থেকে আইআইজিএফ ২০২১ শুরু হবে। তিন দিনের বৈঠকের মূল বিষয় স্থির হয়েছে ডিজিটাল ভারতের জন্য সার্বিক ইন্টারনেট।
আজকের ঘোষণার সঙ্গে সঙ্গে রাষ্ট্রসংঘের ইন্টারনেট গভর্ন্যান্স ফোরামের অধীনে ভারতীয় শাখার সূচনা হল। আইআইজিএফ ইন্টারনেট গভর্ন্যান্স সম্পর্কিত বিভিন্ন বিষয় নিয়ে আলোচনার এমন একটি মঞ্চ, যেখানে বিভিন্ন মহল থেকে প্রতিনিধিরা একত্রিত হবেন। ইন্টারনেট সম্পর্কিত সার্বজনীন নীতি নিয়ে আলোচনা করা হবে। সংশ্লিষ্ট সব পক্ষকে যুক্ত করে ইন্টারনেট গভর্ন্যান্স ব্যবস্থার ভবিষ্যৎ সাফল্যের ক্ষেত্রে এটি একটি বড় পদক্ষেপ।
ভারতীয় শাখার সূচনার কথা ঘোষণা করে ইন্ডিয়া ইন্টারনেট গভর্ন্যান্স ফোরাম ২০২১ -এর কো-অডিনেশন কমিটির চেয়ারম্যান শ্রী অনীল কুমার জৈন বলেছেন, ভারত বিশ্বে ব্রডব্যান্ড গ্রাহকের দিক থেকে দ্বিতীয় বৃহত্তম দেশ। কেবল তাই নয়, ভারতে প্রতি মাসে সর্বাধিক ডেটা ব্যবহার করা হয়, যা বিশ্বে সবচেয়ে বেশি। তাই, ভারতীয়দের প্রত্যাশাগুলি আন্তর্জাতিক নীতি প্রনয়ণে যথাযথ ভাবে প্রতিফলিত হওয়া প্রয়োজন। ইন্ডিয়া ইন্টারনেট গভর্ন্যান্স ফোরাম এমন একটি উদ্যোগ, যার মাধ্যমে জীবনশৈলীর সঙ্গে সঙ্গতি রেখে এবং ভারতীয়দের চাহিদা অনুযায়ী ব্রডব্যান্ড ব্যবস্থার অগ্রগতি সুনিশ্চিত হবে। গ্লোবাল ইন্টারনেট গভর্ন্যান্স ফোরামের প্রকৃত রীতি-নীতিগুলিকে বিবেচনায় রেখে ইন্ডিয়া ইন্টারনেট গভর্ন্যান্স ফোরাম ২০২১-এ মাল্টি স্টেকহোল্ডার বা বহুপাক্ষিক ধারণাকে অন্তর্ভুক্ত করা হয়েছে। কো-অডিনেশন কমিটিতে নাগরিক সমাজ, সরকার, শিল্পসংস্থা ও বিভিন্ন অংশীদার সংস্থার প্রতিনিধিরা থাকছেন।
চলতি মাস থেকে দেশে বিভিন্ন কলেজ ও বিশ্ববিদ্যালয়ে ইন্ডিয়া ইন্টারনেট গভর্ন্যান্স ফোরাম আয়োজন উপলক্ষে কিছু প্রাক কর্মসূচি গ্রহণ করা হয়েছে। এই ধরণের কর্মসূচি গ্রহণের উদ্দেশ্যই হল আগামী অক্টোবর মাসে মূল আইআইজিএফ ফোরামে যুব সমাজ ও ছাত্র-ছাত্রীদের অংশগ্রহণে উৎসাহিত করা। ভবিষ্যৎ নীতি প্রনয়ণে আগামী প্রজন্মকে প্রস্তুত করে তুলতেই এই উদ্যোগ।
ইন্ডিয়া ইন্টারনেট গভর্ন্যান্স কো-অডিনেশন কমিটির চেয়ারম্যান হিসেবে রয়েছেন শ্রী অনীল কুমার জৈন, ভাইস চেয়ারম্যান পদে রয়েছেন শ্রী পি ভি রামচন্দন, শ্রী জয়জীত ভট্টাচার্য, ডঃ রজত মোনা সহ সরকার, নাগরিক সমাজ, শিল্প প্রতিষ্ঠান, সংগঠন প্রভৃতি থেকে প্রায় ১২ জন সদস্য।
CG/BD/AS/
(Visitor Counter : 184
সারওরসায়নমন্ত্রক
পিএমবিজেপি এবং বিপিপিআই সম্পর্কিত তথ্য
নতুন দিল্লি, ২৯ মার্চ, ২০২২
সারা দেশে ২৮ ফেব্রুয়ারি পর্যন্ত ৮ হাজার ৬৮৯টি প্রধানমন্ত্রী ভারতীয় জনঔষধি কেন্দ্র  খোলা হয়েছে। এরমধ্যে, ১৯৪টি কেন্দ্র রয়েছে পশ্চিমবঙ্গে। সর্বাধিক ১ হাজার ১৯৩টি কেন্দ্র খোলা হয়েছে উত্তরপ্রদেশে।
জনঔষধি স্টোরগুলির কার্যকারিতা আরও বাড়াতে ২০১৯-এর জানুয়ারিতে একটি সমীক্ষা পরিচালিত হয়। বিভাগীয় সংসদীয় স্থায়ী কমিটি প্রধানমন্ত্রী ভারতীয় জনঔষধি পরিযোজনা পর্যালোচনা করে গত বছর মার্চ মাসে প্রতিবেদন জমা দেয়। উপরোক্ত সমীক্ষা এবং স্থায়ী সংসদীয় কমিটির সুপারিশের ভিত্তিতে এই কর্মসূচি রূপায়নে একগুচ্ছ ব্যবস্থা নেওয়া হয়েছে। এরমধ্যে ফার্মাসিউটিক্যালস অ্যান্ড মেডিকেল ডিভাইসেস ব্যুরো অফ ইন্ডিয়ার পরিচালন পর্ষদ ও কার্যনির্বাহী পর্ষদের পক্ষ থেকে ফার্মাসিউটিক্যাল ক্ষেত্রের রাষ্ট্রায়ত্ত্ব সংস্থাগুলির চেয়ারম্যান তথা ম্যানেজিং ডায়রেক্টর / ম্যানেজিং ডায়রেক্টররা শিল্প প্রতিনিধি হিসেবে রয়েছেন। সম্প্রতি এই কর্মসূচির মাধ্যমে বিভিন্ন ধরণের ওষুধের যোগান আরও বাড়াতে একটি কমিটি গঠন করা হয়েছে। এই কমিটিতে ন্যাশনাল ফার্মাসিউটিক্যাল প্রাইসিং অথরিটি, ন্যাশনাল ইন্সটিটিউট অফ ফার্মাসিউটিক্যাল এডুকেশন অ্যান্ড রিসার্চ, সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশন এবং ডায়রেক্টরেট জেনারেল অফ হেল্থ সার্ভিসেসের প্রতিনিধিরা রয়েছেন।
স্বল্প মূল্যে বিক্রির জন্য আরও বেশি পরিমাণে ওষুধ সংগ্রহ, গণমাধ্যম ও প্রচার খাতে ব্যয় এবং ফার্মা ব্যুরো স্থাপনে খরচ মেটাতে প্রধানমন্ত্রী ভারতীয় জনঔষধি কেন্দ্রগুলিকে ফার্মাসিউটিক্যালস অ্যান্ড মেডিকেল ডিভাইসেস ব্যুরো অফ ইন্ডিয়ার পক্ষ থেকে অনুদান সহায়তা দেওয়া হয়।
রাজ্যসভায় আজ এক লিখিত জবাবে একথা জানান রসায়ন ও সার প্রতিমন্ত্রী শ্রী ভগবন্ত খুবা।
CG/BD/AS/
(Visitor Counter : 77
সড়কপরিবহণওমহাসড়কমন্ত্রক
ভারতের ভূখন্ডে প্রবেশ বা যাত্রা করার সময় অন্য দেশের নিবন্ধিত নন-ট্রান্সপোর্ট  যানবাহন চলাচল বিধিবদ্ধ করার জন্য জারি করা খসড়া বিজ্ঞপ্তি
নয়াদিল্লি, ১৭ মার্চ, ২০২২
সড়ক পরিবহণ ও মহাসড়ক মন্ত্রক চলতি বছরের ১৬ই মার্চ আন্তঃদেশীয় নন-ট্রান্সপোর্ট  যানবাহন বিধি, ২০২২ – এর বিষয়ে একটি খসড়া বিজ্ঞপ্তি জারি করেছে। এই বিধিতে ভারতের ভূখন্ডে প্রবেশ বা যাত্রা করার সময় অন্য দেশে নিবন্ধিত নন-ট্রান্সপোর্ট  যানবাহন চলাচল বিধিবদ্ধ করার প্রস্তাব দেওয়া হয়েছে।
দেশে থাকার সময় আন্তঃদেশীয় নন-ট্রান্সপোর্ট যানবাহন বিধির আওতায় গাড়িতে একটি বৈধ নিবন্ধিত শংসাপত্র, একটি বৈধ গাড়ি চালানোর লাইসেন্স, আন্তর্জাতিক গাড়ি চালানোর অনুমতি, একটি বৈধ বীমাপত্র এবং একটি বৈধ দূষণ নিয়ন্ত্রণ শংসাপত্র রাখতে হবে।
উপরোক্ত নথিগুলি যদি ইংরাজী ছাড়া অন্য ভাষায় হয়, তা হলে একটি অনুমোদিত ইংরাজী অনুবাদ, অনুমোদনকারী কর্তৃপক্ষের মাধ্যমে যথাযথভাবে প্রমাণিত এবং মূল নথি সঙ্গে রাখতে হবে।
CG/SS/SB
(Visitor Counter : 98
স্বাস্থ্যওপরিবারকল্যাণমন্ত্রক
সমস্ত রাজ্য/কেন্দ্রশাসিত অঞ্চলে গত মাসে সুস্পষ্টভাবে করোনায় আক্রান্তের সংখ্যা কমেছে
১৮টি রাজ্য/কেন্দ্রশাসিত অঞ্চলে গত ২৪ ঘন্টায় মৃত্যুর খবর নেই
সুস্থতার সংখ্যা ক্রমশ বাড়ছে; মোট সুস্থতার সংখ্যা ১.০৬ কোটি
প্রায় ৯০ লক্ষ কোভিড-১৯ টিকাকরণ হয়েছে
নয়াদিল্লি, ১৭ ফেব্রুয়ারি, ২০২১
ভারতে আজ সুস্পষ্টভাবে করোনায় আক্রান্তের সংখ্যা কমে দাঁড়িয়েছে ১ লক্ষ ৩৬ হাজার ৫৪৯। এর ফলে, মোট আক্রান্তের কেবল ১.২৫ শতাংশই সুস্পষ্টভাবে করোনায় আক্রান্ত।
এক উল্লেখযোগ্য সাফল্য হিসাবে সমস্ত রাজ্য ও কেন্দ্রশাসিত অঞ্চলে গত মাসে সুস্পষ্টভাবে করোনায় আক্রান্তের সংখ্যা কমেছে। মহারাষ্ট্রে লক্ষ্যণীয়ভাবে এই সংখ্যা গত ১৭ই জানুয়ারি ৫৩ হাজার ১৬৩ থেকে আজ কমে হয়েছে ৩৮ হাজার ৩০৭।
দেশে গত ২৪ ঘন্টায় ১৮টি রাজ্য/কেন্দ্রশাসিত অঞ্চল থেকে কোভিড-১৯ এ মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – উত্তর প্রদেশ, রাজস্থান, অন্ধ্রপ্রদেশ, জম্মু ও কাশ্মীর, ঝাড়খন্ড, আসাম, সিকিম, ত্রিপুরা, আন্দামান ও নিকোবর দ্বীপপুঞ্জ প্রভৃতি।
ভারতে দৈনিক-ভিত্তিতে করোনায় সুস্থতার সংখ্যা লাগাতার বাড়ছে। আজ এই সংখ্যা দাঁড়িয়েছে ১ কোটি ৬ লক্ষ ৪৪ হাজার ৮৫৮। জাতীয় স্তরে সুস্থতার হার বেড়ে হয়েছে ৯৭.৩৩ শতাংশ। গত ২৪ ঘন্টায় আরোগ্য লাভ করেছেন ১১ হাজার ৮৩৩ জন। সুস্থতার সংখ্যা আক্রান্তের সংখ্যার তুলনায় ক্রমাগত বাড়তে থাকায় সুস্পষ্টভাবে আক্রান্তের সংখ্যা লাগাতার কমছে। গত ২৪ ঘন্টায় ১১ হাজার ৬১০ জন নতুন করে করোনায় আক্রান্ত হয়েছেন।
কোভিড-১৯ এর বিরুদ্ধে লড়াইয়ে আজ সকাল ৮টা পর্যন্ত প্রায় ৯০ লক্ষ স্বাস্থ্য কর্মী ও অগ্রভাগে থাকা কর্মীদের টিকাকরণ হয়েছে। এর মধ্যে টিকাকরণের প্রথম ডোজ দেওয়া হয়েছে ৬১ লক্ষ ৫০ হাজার ৯২২ জন কর্মীকে, দ্বিতীয় ডোজ পেয়েছেন ২ লক্ষ ৭৬ হাজার ৩৭৭ জন স্বাস্থ্য কর্মী। এছাড়াও, করোনার বিরুদ্ধে লড়াইয়ে অগ্রভাগে থাকা ২৫ লক্ষ ৭১ হাজার ৯৩১ জনকে টিকার প্রথম ডোজ দেওয়া হয়েছে। কোভিড-১৯ টিকাকরণের দ্বিতীয় ডোজ দেওয়া গত ১৩ ফেব্রুয়ারি থেকে শুরু হয়েছে। প্রথম ডোজ পাওয়ার ২৮ দিন পর দ্বিতীয় ডোজ দেওয়া শুরু হয়।
দেশ জুড়ে টিকাকরণ অভিযানের ৩২তম দিনে  মোট ২ লক্ষ ৭৬ হাজার ৯৪৩ জনকে টিকা দেওয়া হয়েছে। এর মধ্যে ১ লক্ষ ৬০ হাজার ৬৯১ জন প্রথম ডোজ এবং ১ লক্ষ ১৬ হাজার ২৫২ জন স্বাস্থ্য কর্মী দ্বিতীয় ডোজ পেয়েছেন। দেশে টিকাকরণ অভিযানের আওতায় ৮টি রাজ্যেই ৫৭.৮ শতাংশ টিকা দেওয়া হয়েছে। কেবল উত্তর প্রদেশেই ১০.৪ শতাংশ বা ৯ লক্ষ ৩৪ হাজার ৯৬২ জনের টিকাকরণ হয়েছে।
টিকা গ্রহীতা সুফলভোগীদের মধ্যে গতকাল বিকেল ৪টে পর্যন্ত ৩৬ জনকে হাসপাতালে ভর্তি করা হয়েছে এবং ২৯ জনের মৃত্যু হয়েছে। চিকিৎসাধীন ৩৬ জনের মধ্যে ২২ জনকে প্রাথমিক চিকিৎসার পর ছেড়ে দেওয়া হয়েছে। ২ জন বর্তমানে চিকিৎসাধীন এবং ১২ জনের মৃত্যু হয়েছে। টিকাকরণের পর যে ২৯ জনের মৃত্যু হয়েছে, তার মধ্যে হাসপাতালের বাইরে মারা গেছেন ১৭ জন এবং চিকিৎসাধীন থাকাকালীন মারা গেছেন ১২ জন।
দেশে ৬টি রাজ্যে সুস্থতার হার ৮১.১৫ শতাংশ। কেরলে একদিনেই সর্বাধিক ৫ হাজার ৪৩৯ জন সুস্থ হয়েছেন। মহারাষ্ট্রে গত ২৪ ঘন্টায় সুস্থ হয়েছেন ২ হাজার ৭০০ জন। তামিলনাডুতে সুস্থতার সংখ্যা ৪৭০।
দেশে গত ২৪ ঘন্টায় মোট করোনায় আক্রান্তের ৮৬.১৬ শতাংশই ৬টি রাজ্যের বাসিন্দা। কেরলে একদিনেই ৪ হাজার ৯৩৭ জন নতুন করে করোনায় আক্রান্ত হয়েছেন। মহারাষ্ট্রে আক্রান্তের সংখ্যা ৩ হাজার ৬৬৩। তামিলনাডুতে আক্রান্ত হয়েছেন ৪৫১ জন।
দেশে গত ২৪ ঘন্টায় করোনায় ১০০ জনের মৃত্যু হয়েছে। এর মধ্যে ৮১ শতাংশই মারা গেছেন ৬টি রাজ্যে। মহারাষ্ট্রে সর্বাধিক ৩৯ জনের মৃত্যু হয়েছে। কেরলে মারা গেছেন ১৮ জন এবং তামিলনাডুতে মৃত্যু হয়েছে ৭ জনের।
আবাসনএবংশহরাঞ্চলেরদারিদ্র্যদূরীকরণমন্ত্রক
অস্ট্রেলিয়া-ভারত জল নিরাপত্তা উদ্যোগের  জন্য প্রযুক্তিগত সহযোগিতার ব্যাপারে ভারত ও অস্ট্রেলিয়ার মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নতুন দিল্লি, ৮ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে শহর অঞ্চলে কৌশলের সঙ্গে জল ব্যবহারের ক্ষেত্রে প্রযুক্তিগত সহযোগিতার ব্যাপারে কেন্দ্রীয় সরকারের আবাসন ও নগর বিষয়ক মন্ত্রক এবং অস্ট্রেলিয়া সরকারের বিদেশ বিষয়ক ও বাণিজ্য বিভাগের মধ্যে স্বাক্ষরিত সমঝোতাপত্রের বিষয়ে অবহিত করা হয়। ২০২১ সালের ডিসেম্বরে এই সমঝোতাপত্র স্বাক্ষরিত হয়েছিল।
স্বাক্ষরিত সমঝোতাপত্র অনুযায়ী শহর অঞ্চলের জল নিরাপত্তার ক্ষেত্রে দুই দেশের মধ্যে দ্বিপাক্ষিক সহযোগিতাকে আরও শক্তিশালী করে তুলবে। এর ফলে শহর অঞ্চলে কৌশলের সঙ্গে জল ব্যবহারের জন্য সকল স্তরের প্রাতিষ্ঠানিক ক্ষমতাকে শক্তিশালী করবে; জল ও স্যানিটেশন পরিষেবাগুলিকে সহজলভ্য করে তুলবে, ক্রয়ক্ষমতা ও গুণমানের উন্নতি ঘটাবে; জল ও জল সুরক্ষিত শহরগুলির বৃত্তাকার অর্থনীতির বিষয়ে উৎসাহ যোগাবে; কৌশলের সঙ্গে জল ব্যবহারের ক্ষেত্রে জনসাধারণের অংশগ্রহণ বৃদ্ধি এবং সুবিধাযোগ্য পরিকাঠামোর জন্য প্রাথমিক পদক্ষেপের মাধ্যমে সামাজিক অন্তর্ভুক্তি বৃদ্ধি করবে।
এই সমঝোতাপত্র স্বাক্ষরে উভয় পক্ষকে শহর অঞ্চলে জল নিরাপত্তার মূল ক্ষেত্রে দুই দেশের প্রযুক্তিগত অগ্রগতি সম্পর্কে জানতে সাহায্য করবে এবং শিক্ষা বিনিময়, সর্বোত্তম কর্মকাণ্ড ও প্রতিষ্ঠানের দক্ষতা বৃদ্ধিতে উৎসাহ যোগাবে। এটি আত্মনির্ভর ভারতের চিন্তাভাবনা বাস্তবে পরিণত করার দিকে এগিয়ে নিয়ে যেতে সাহায্য করবে।
CG/SS/SKD/
(Visitor Counter : 85
প্রধানমন্ত্রীরদপ্তর
প্রধানমন্ত্রী ওয়েল্ডিং দক্ষতা প্রশিক্ষণ কর্মসূচির মাধ্যমে যুবসমাজের দক্ষতার উন্নয়নের প্রশংসা করেছেন
নতুন দিল্লি, ৮ জুন, ২০২৩
প্রধানমন্ত্রী শ্রী নরেন্দ্র মোদী ওয়েল্ডিং রিসার্চ ইন্সটিটিউট -এর সাহায্যে হেলের ওয়েল্ডিং দক্ষতা প্রশিক্ষণ কর্মসূচির মাধ্যমে যুবসমাজের দক্ষতা উন্নয়নের প্রশংসা করেছেন।
কেন্দ্রীয় ভারী শিল্পমন্ত্রী ডঃ মহেন্দ্রনাথ পান্ডের একটি ট্যুইট থ্রেডের জবাবে প্রধানমন্ত্রী ট্যুইট করে বলেছেন;
“প্রশংসনীয় কাজ! যুবকদের দক্ষ করে তোলার এই প্রয়াস যেখানে তাঁরা কৃৎকৌশলী হয়ে উঠবেন, সেটি তাঁদের জন্য রোজগারের নতুন নতুন সুযোগ আনবে।”
(CG/AP/AS
কর্মী, জন-অভিযোগএবংপেনশনমন্ত্রক
কেন্দ্রীয় সরকারি অবসরপ্রাপ্তদের জন্য ডিজিটাল লাইফ সার্টিফিকেট প্রসারে প্রচার হল শ্রীরামপুরে
কলকাতা, ২৩ নভেম্বর, ২০২২
দেশব্যাপী অভিযানের অঙ্গ হিসেবে কেন্দ্রীয় সরকারের অবসরপ্রাপ্তদের জন্য ডিজিটাল লাইফ সার্টিফিকেট সম্পর্কে প্রচার আজ পশ্চিমবঙ্গের শ্রীরামপুরে অবসরপ্রাপ্তদের এই সম্পর্কে অবহিত করতে এবং ডিএলসি বিতরণ করতে একটি অনুষ্ঠানের আয়োজন করা হয়। অনুষ্ঠানের উদ্বোধনে উপস্থিত ছিলেন আরবিও-২ শ্রীরামপুরের আঞ্চলিক প্রবন্ধক শ্রী জয়ন্ত মানি, এসবিআই-এর কলকাতার লোকাল হেড অফিসের এজিএম  শ্রী তরুণ নেগী, এসবিআই শ্রীরামপুর শাখার প্রধান প্রবন্ধক শ্রী দ্বীপ চক্রবর্তী, ইউআইডিএআই-এর সহকারী প্রবন্ধক শ্রী প্রসূন হোর, ডিপিডিও-র অ্যাকাউন্টস্ অফিসার শ্রী তারাশঙ্কর ঘোষ এবং বিশাল সংখ্যায় অবসরপ্রাপ্ত কর্মীরা। পরবর্তী প্রচারাভিযানের আয়োজন করা হয়েছে আগামীকাল ২৪ নভেম্বর ২০২২ পশ্চিমবঙ্গের স্টেট ব্যাঙ্ক অফ ইন্ডিয়ার হাওড়া শাখা, ৯ জি.টি রোজ , পিন-৭১১১০১-তে।
২০২২-এর পয়লা অক্টোবর থেকে ২০২২-এর ২৩ নভেম্বর পর্যন্ত অর্থাৎ আজ পর্যন্ত মোট ৭৬ লক্ষ ৯৩ হাজার ৮০৮টি ডিজিটাল লাইফ সার্টিফিকেট  দেওয়া হয়েছে। এর মধ্যে ৪ লক্ষ ২৫ হাজার ৯৭৩টি ডিএলসি দেওয়া হয়েছে মুখ পরিচিতির মাধ্যমে। মোট ২৬ লক্ষ ৭১ হাজার ৯০৬টি দেওয়া হয়েছে কেন্দ্রীয় সরকারি অবসরপ্রাপ্তদের। অবসরপ্রাপ্ত এই প্রচারাভিযানে উৎসাহের সঙ্গে অংশ নেন। দপ্তরের আধিকারিকরা তাঁদের মোবাইল ফোনে মুখাবয়ব প্রত্যয়ন অথেন্টিকেশন জীবন প্রমাণ অ্যাপ কীভাবে ডাউনলোড করতে হবে এবং ফোন থেকে কিভাবে লাইফ সার্টিফিকেট পাওয়া যাবে সেই সম্পর্কে অবহিত করেন। ভারত সরকারের অবসরভাতা এবং অবসরপ্রাপ্তদের কল্যাণ দপ্তরের ডিজিটাল ওয়ার্ল্ডের লক্ষ্যে এটি একটি বড় পদক্ষেপ। আন্ডার সেক্রেটারি শ্রী দীপক গুপ্তা ব্যাখ্যা করে বোঝান যে কিভাবে আগে বর্ষীয়ান পেনশনভোগীদের নিজে হাজির হয়ে লাইফ সার্টিফিকেট জমা দিতে হত যার জন্য ব্যাঙ্কের বাইরে ঘণ্টার পর ঘণ্টা লাইন দিতে হত। এখন সেই একই জিনিস করা যাচ্ছে বাড়িতে বসে শুধুমাত্র একটি বোতাম টিপে।
মোবাইল দ্বারা মুখ পরিচিতি বা মুখাবয়ব প্রত্যয়নের মাধ্যমে লাইফ সার্টিফিকেট প্রদানের প্রক্রিয়া প্রথমে প্রয়োজন আধার নম্বর, ওটিপি-র জন্য মোবাইল নম্বর, পিপিও নম্বর, ব্যাঙ্ক বা ডাকঘরের অ্যাকাউন্ট নম্বর। এই সুবিধা রাজ্য সরকারি কর্মীরাও পাবেন এবং এটি দেবে সংশ্লিষ্ট রাজ্যের ট্রেজারি অফিস।
দপ্তর মুখাবয়ব প্রত্যয়নের মাধ্যমে লাইফ সার্টিফিকেট জমা দেওয়ার জন্য প্রচারাভিযান চালাচ্ছে নভেম্বর মাস জুড়ে। কেন্দ্রীয় দল সকল অবসরপ্রাপ্তদের দপ্তরের অফিসিয়াল ইউটিউব চ্যানেল DOPPW_INDIA OFFICIAL চ্যানেল দেখতে পাবেন যেখানে হিন্দি এবং ইংরাজিতে সহজ ভাষায় মুখাবয়ব প্রত্যয়ন টেকনিকের মাধ্যমে লাইফ সার্টিফিকেট জমা দেওয়ার প্রক্রিয়া বর্ণিত হয়েছে।
PG/AP/NS
(Visitor Counter : 14
প্রধানমন্ত্রীরদপ্তর
গুজরাটের মোধেরায় সূর্য মন্দির দর্শন প্রধানমন্ত্রীর
নয়াদিল্লি, ৯ অক্টোবর, ২০২২
প্রধানমন্ত্রী শ্রী নরেন্দ্র মোদী আজ গুজরাটের মোধেরায় সূর্য মন্দির দর্শন করেন। প্রধানমন্ত্রী সেখানে পৌঁছানো মাত্র তাঁকে অভিনন্দন জানানো হয়। সূর্য মন্দিরে ঐতিহ্যবাহী আলোকসজ্জার উদ্বোধন করেন প্রধানমন্ত্রী। ভারতের এই প্রথম কোনো ঐতিহ্যবাহী দ্রষ্টব্য স্থানকে সম্পূর্ণ সৌরশক্তিতে আলোকিত করা হল। মোধেরার সূর্য মন্দিরে থ্রি-ডি প্রজেকশন ম্যাপিং-এর উদ্বোধন করেন প্রধানমন্ত্রী। মন্দিরের ইতিহাস নিয়ে আয়োজিত একটি সাংস্কৃতিক অনুষ্ঠানও দেখেন তিনি।
গুজরাটের মুখ্যমন্ত্রী শ্রী ভূপেন্দ্র প্যাটেল, সাংসদ শ্রী সি আর পাটিল, গুজরাট সরকারের অন্য মন্ত্রীরা, শ্রী পূর্ণেশ ভাই মোদী এবং শ্রী অরবিন্দ ভাই রায়ানি প্রধানমন্ত্রীর সঙ্গে ছিলেন।
এর আগে আজ প্রধানমন্ত্রী গুজরাটের মেহসানা’র মোধেরাতে ৩ হাজার ৯০০ কোটি টাকার নানা প্রকল্পের শিলান্যাস করেন এবং জাতির উদ্দেশে উৎসর্গ করেন। মোধেরাকে ভারতের প্রথম ২৪x৭ সৌরচালিত গ্রাম হিসাবে ঘোষণা করেন প্রধানমন্ত্রী। তিনি মোধেরায় মোধেশ্বরী মাতা মন্দির দর্শন এবং পূজা নিবেদন করেন।
PG/AB/NS
(